Državni udar u Brazilu 1964.
<s>Državni udar u Brazilu 1964. godine (portugalski: Golpe de estado no Brasil, poznatiji samo kao Golpe de 64) započeo je 31. ožujka 1964. godine, a završen je 1. travnja 1964. godine svrgavanjem tadašnjeg predsjednika Joãa Goularta i uvođenjem desničarske vojne diktature.</s><s>Uz pomoć Sjedinjenih Država, Oružane snage Brazila su uspješno svrgnule Goularta, koji je bio demokratski izabrani potpredsjednik iz redova Radničke partije, a koji je predsjedništvo preuzeo nakon što je konzervativac Jânio Quadros podnio ostavku.</s><s>Quadros je ostavku podnio kako bi si povećao popularnost, što se pokazalo kao loš politički potez.</s><s>Prema odredbama ustava iz 1946., koji je bio na snazi u to doba, Goulart je automatski trebao preuzeti predsjedništvo, no kako je on bio na službenom posjetu NR Kini, Pascoal Ranieri Mazzilli je bio v.d. predsjednika do njegova povratka.</s>

<s>Iako je Goulart bio umjereni nacionalist, desni vojni krugovi optuživali su ga da je komunist te su mu priječili preuzimanje vlasti.</s><s>Nakon dugih pregovora, koje je primarno vodio Tancredo Neves, Goulart i desnica su postigli sporazum prema kojem bi dotadašnji predsjednički sustav bio zamijenjen parlamentarnim, s Goulartom kao predsjednikom, a Nevesom kao premijerom.</s><s>Ipak, 1963. godine, Gouler je preko referenduma uspješno vratio prezidencijalizam.</s><s>Tada je konačno preuzeo predsjedništvo u punom opsegu, no tek su se tada pojavili brojni interni problemi, kao i vanjskopolitičke situacije u kontekstu Hladnog rata koje su dodatno destabilizirale njegovu vladu.</s><s>Njegov Plan o bazičnim reformama (Reformas de Base) temeljio se na socijalizaciji profita velikih stranih kompanija s ciljem osiguravanja boljeg životnog standarda za Brazilce, ali je od strane vojske i desnice prikazan kao "socijalistička prijetnja".</s><s>To je dovelo do masovnih demonstracija znanih kao Marševi obitelji s Bogom za slobodu (Marchas da Família com Deus pela Liberdade).</s>

<s>Puč je uspješno proveden u kratkom periodu, a Goulart je 4. travnja konačno napustio zemlju za Urugvaj, odnosno kasnije Argentinu, gdje je živio u egzilu sve do svoje smrti.</s><s>Pučem je ukinuta Druga Republika, a Brazil je ušao u period represivne desničarske vojne diktature koja će trajati sve do 1985. godine.</s>

<s>1964
Brazil 1964
Brazilska politička historija
Hladni rat</s>

